ବାଲେଶ୍ବର, ଡିସେମ୍ବର ୧୧ (ଲୋକାଲ ୱାୟାର): ଜଳେଶ୍ବର ଥାନା ଅନ୍ତର୍ଗତ ଶାସନବାଡ଼ ଗାଁରେ ସ୍ଥାନୀୟ ପୁଲିସ ଓ ଅବକାରୀ ବିଭାଗ ବୁଧବାର ୩୧୦ ଗ୍ରାମ ବ୍ରାଉନସୁଗାର ଜବତ କରିବା ସହ ଏହି ମାମଲାରେ ଜଣେ ମହିଳାଙ୍କୁ ଗିରଫ କରିଛନ୍ତି।
ଗିରଫ ମହିଳା ରମିଲା ବିଓ୍ବିଙ୍କ ଘର ଉପରେ ଚଢ଼ାଉ ବେଳେ ଏହି ନିଶାଦ୍ରବ୍ୟ ମିଳିଥିବାବେଳେ ଏହାର ମୂଲ୍ୟ ୩୦ ଲକ୍ଷ ଟଙ୍କା ହେବ ବୋଲି କୁହାଯାଇଛି।
ରମିଲା ଓ ତାଙ୍କ ପୁଅ ମୁନା ଖାନ୍ ମିଶି ଅନେକ ଦିନରୁ ଡ୍ରଗ୍ କାରବାର କରିଆସୁଥିବା ଅବକାରୀ ବିଭାଗ କହିଛି।
ସୂଚନାଯୋଗ୍ୟ, ନିଶା କାରବାର ଅଭିଯୋଗରେ ମୁନାକୁ ମଧ୍ୟ ପୂର୍ବରୁ ଗିରଫ କରାଯାଇଥିଲା।
ବାଲେଶ୍ବର, ଡିସେମ୍ବର ୧୦ (ଲୋକାଲ ୱାୟାର): ଆୟ ବହିର୍ଭୂତ ସମ୍ପତ୍ତି ଠୁଳ ଅଭିଯୋଗରେ ସୋର ଗ୍ରାମ୍ୟ ଊନ୍ନୟନ ବିଭାଗ ସହକାରୀ ନିର୍ବାହୀ ଯନ୍ତ୍ରୀ ଅଜୟ କୁମାର ବେହେରାଙ୍କ ଘର ଉପରେ ମଙ୍ଗଳବାର ଭିଜିଲାନ୍ସ ଚଢ଼ାଉ କରିଛି।
ଅଜୟଙ୍କ ବାରିପଦା, ଶୂନଗଡିଆସ୍ଥିତ ବାସବଭନ ସମେତ ପୈତୃକ ବାସଭବନ, ସୋର କାର୍ଯ୍ୟାଳୟ ଓ କଟକସ୍ଥିତ ସମ୍ପର୍କୀୟଙ୍କ ଘରେ ଏକକାଳୀନ ଚଢ଼ାଉ ଚାଲିଥିବା ସୂଚନା ମିଳିଛି।
ବାରିପଦା, ବାଲେଶ୍ବର, ଭଦ୍ରକ ଓ କେନ୍ଦୁଝର ଭିଜିଲାନ୍ସର ଆଠଟି ଟିମ୍ ଏକା ସାଂଗରେ ଏହି ଚଢ଼ାଉ ଜାରି ରଖିଛନ୍ତି।
ଚଢ଼ାଉ ଜାରି ରହିଥିବାରୁ ତାଙ୍କ ସଂପତ୍ତିର ଆକଳନ ହୋଇପାରିନାହିଁ।
ବାଲେଶ୍ବର, ଡିସେମ୍ବର ୭(ଲୋକାଲ ୱାୟାର): ସଦ୍ୟସମାପ୍ତ ଶ୍ରଦ୍ଧାପୁର ପଞ୍ଚାୟତ ଉପନିର୍ବାଚନରେ ଦୁଇଟି ବୁଥ ଜବରଦଖଲ ଓ ପରିଚାଳନାଗତ ତ୍ରୁଟି ଅଭିଯୋଗରେ ଦାୟିତ୍ବରେ ଥିବା ତିନି ଜଣ ଶିକ୍ଷକଙ୍କୁ ନିଲମ୍ବିତ କରାଯାଇଥିବାବେଳେ ଆଉ ତିନି ଜଣଙ୍କୁ କାରଣଦର୍ଶାଅ ନୋଟିସ୍ ଜାରି କରାଯାଇଛି।
ଗତ ୨୭ ତାରିଖ କନ୍ୟାନଗରୀ ଓ ଖଦିବିଲରେ ପୋଲିଂ ପ୍ରକ୍ରିୟାରେ ସାମିଲ ଥିବା ଏହି ଛଅ ଜଣ ଶିକ୍ଷକଙ୍କ ବିରୋଧରେ ବାଲେଶ୍ବର ଜିଲ୍ଲାପାଳ କେ. ସୁଦର୍ଶନ ଚକ୍ରବର୍ତ୍ତୀ ଏହି କାର୍ଯ୍ୟାନୁଷ୍ଠାନ ଗ୍ରହଣ କରିଛନ୍ତି।
ଉପନିର୍ବାଚନ ଶାନ୍ତିପୂର୍ଣ୍ଣ ଭାବେ ସରିଥିଲେ ମଧ୍ୟ ବ୍ଲକ୍ କାର୍ଯ୍ୟାଳୟରେ ବ୍ୟାଲଟ୍ ବକ୍ସ ପହଞ୍ଚିବା ପରେ ଉତ୍ତେଜନା ଦେଖାଦେଇଥିଲା।
କିଛି ଲୋକ ବ୍ଲକ୍ କାର୍ଯ୍ୟାଳୟକୁ ଯାଇ ଦୁଇ ବୁଥରେ ଅନିୟମିତତା ଅଭିଯୋଗ କରିଥିଲେ।
ଉପଜିଲ୍ଲାପାଳ ନିଲୁ ମହାପାତ୍ରଙ୍କ ରିପୋର୍ଟକୁ ଭିତ୍ତିକରି ଜିଲ୍ଲାପାଳ ଏହି କାର୍ଯ୍ୟାନୁଷ୍ଠାନ ଗ୍ରହଣ କରିଥିବାବେଳେ ସଂପୃକ୍ତ ବୁଥଗୁଡ଼ିକରେ ନଭେମ୍ବର ୨୯ରେ ପୁଣି ଥରେ ଭୋଟ୍ ହୋଇଥିଲା।
ସୂଚନା ଅନୁସାରେ, ଶ୍ରୀଦୁର୍ଗା ପଲ୍ଲୀଭୂମି ହାଇସ୍କୁଲ ଶିକ୍ଷକ କମଳଲୋଚନ ପାତ୍ର, ଦଇନନିଧିବନ୍ଧୁ ଉଚ୍ଚ ପ୍ରଥମିକ ବିଦ୍ୟାଳୟର ଶିକ୍ଷକ ସୁକୁମାର ମହାନ୍ତି ଓ କଲ୍ୟାଣପୁର ଉଚ୍ଚ ପ୍ରାଥମିକ ବିଦ୍ୟାଳୟର ଶିକ୍ଷକ ତାପସ ସିଂଙ୍କୁ ଜିଲ୍ଲାପାଳ ନିଲମ୍ବିତ କରିଛନ୍ତି।
ସେହିପରି ଅଣାଲିଆ ସ୍କୁଲର ଶିକ୍ଷକ ଚିତ୍ତରଂଜନ ସାହୁ, ବାଗାରୁଖି ସ୍କୁଲର ଶିକ୍ଷକ ତପନ ପ୍ରଧାନ ଓ ରାସଲପୁର କ୍ଲଷ୍ଟର ସେଣ୍ଟର୍ ସଂଯୋଜକ ଅବନ୍ତୀ ଜେନାଙ୍କୁ କାରଣ ଦର୍ଶାଅ ନୋଟିସ୍ ଜାରି କରାଯାଇଛି।
ବାଲେଶ୍ୱର, ନଭେମ୍ବର ୩୦(ଲୋକାଲ ୱାୟାର): ଭଦ୍ରକ ଜିଲ୍ଲାର ଅବଦୁଲ କଲାମ ଦ୍ୱୀପର ୪ ନମ୍ବର ଉତକ୍ଷେପଣ କେନ୍ଦ୍ରରୁ ଶନିବାର ସନ୍ଧ୍ୟାରେ ପ୍ରଥମ ଥର ପାଇଁ ଅଗ୍ନି -୩ କ୍ଷେପଣାସ୍ତ୍ରର ରାତ୍ରିକାଳୀନ ବ୍ୟାବହାରିକ ପରୀକ୍ଷଣ ହୋଇଥିବା ପ୍ରତିରକ୍ଷା ଗବେଷଣା ଉନ୍ନୟନ କେନ୍ଦ୍ର(ଡିଆରଡିଓ) ପକ୍ଷରୁ ସୂଚନା ଦିଆଯାଇଛି ।
ଭାରତୀୟ ସେନାର ଷ୍ଟ୍ରାଟେଜିକ୍ ଫୋର୍ସ କମାଣ୍ଡ୍ ର ମିଳିତ ସହଯୋଗରେ ଶନିବାର ସନ୍ଧ୍ୟା ୭.୧୮ ମିନିଟରେ ଏହି ପରୀକ୍ଷଣ କରାଯାଇଥିଲା ।
ସମ୍ପୂର୍ଣ୍ଣ ସ୍ୱଦେଶୀ ଜ୍ଞାନ କୌଶଳରେ ନିର୍ମିତ ଅଗ୍ନି-୩ ଇଣ୍ଟରମିଡିଏଟ୍ ବାଲାଷ୍ଟିକ୍ କ୍ଷେପଣାସ୍ତ୍ର । ଏହା ୩୫୦୦ କି.ମିରୁ ୫ ହଜାର କି.ମି ପର୍ଯ୍ୟନ୍ତ ଲକ୍ଷ୍ୟଭୋଦ କରିବାରେ ସକ୍ଷମ ।
୨୦୦୬ ମସିହାରୁ ବିଭିନ୍ନ ସମୟରେ ଏହାର ବ୍ୟାବହାରିକ ପରୀକ୍ଷଣ ହେଉଛି । ୨୦୧୫ ଏପ୍ରିଲ ୧୬ ଓ ଶେଷଥର ପାଇଁ ୨୦୧୭ ଏପ୍ରିଲ ୨୭ ତାରିଖରେ କଲାମ ଦ୍ୱୀପରୁ ସଫଳତାର ସହିତ ପରୀକ୍ଷା କରାଯାଇଥିଲା ।
ଶନିବାର ପରୀକ୍ଷଣ ସମୟରେ ଚାନ୍ଦିପୁର ଆଇଟିଆର ନିର୍ଦ୍ଦେଶକ ଡକ୍ଟର ବିନୟ କୁମାର ଦାସଙ୍କ ସମେତ ଡିଆରଡିଓର ବରିଷ୍ଠ ଅଧିକାରୀମାନେ ଉପସ୍ଥିତ ଥିଲେ ।
ବାଲେଶ୍ବର, ନଭେମ୍ବର ୮ (ଲୋକାଲ ୱାୟାର): ଭୁବନେଶ୍ୱର ପରେ ଏବେ ବାଲେଶ୍ବର ସହରର ସବୁ ସରକାରୀ ପାଚେରିରେ ଝଲସିବ ଚିତ୍ରଶିଳ୍ପୀଙ୍କ କଳାକୃତି।
ବାଲେଶ୍ବର ଜିଲ୍ଲାପାଳଙ୍କ ଉଦ୍ୟମରେ ଏହି କାର୍ଯ୍ୟ ଚାଲିଥିବାବେଳେ ବାଲେଶ୍ବର ଆର୍ଟ ଏଣ୍ଡ୍ କ୍ରାଫ୍ଟ୍ କଲେଜର ପ୍ରାୟ ଦେଢଶହ ଛାତ୍ରଛାତ୍ରୀ ଏହି ଓ୍ବାଲ୍ ପେଣ୍ଟିଂ ଅଭିଯାନରେ ସାମିଲ୍ ହୋଇଛନ୍ତି।
ପ୍ରତିଦିନ ସକାଳୁ ଦିନ ବାରଟା ପର୍ଯ୍ୟନ୍ତ ଧାର୍ଯ୍ୟ ସରକାରୀ ପାଚେରିରେ ସେମାନେ ଚିତ୍ର ଆଙ୍କୁଥିବାର ଦେଖିବାକୁ ମିଳିଛି।
ପୂର୍ବତନ ଜିଲ୍ଲାପାଳ ତାଙ୍କ କାର୍ଯ୍ୟାଳୟ ଏବଂ ଆବାସିକ କାର୍ଯ୍ୟାଳୟ ପାଚେରିରେ ପ୍ରଫେସନାଲ୍ ଚିତ୍ରଶିଳ୍ପୀଙ୍କ ଦ୍ବାରା ଏହି କାର୍ଯ୍ୟକ୍ରମ ଆରମ୍ଭ କରିଥିବାବେଳେ ବର୍ତ୍ତମାନର ଜିଲ୍ଲାପାଳ ଚିତ୍ରକଳା ମହାବିଦ୍ୟାଳୟର ଛାତ୍ରଛାତ୍ରୀ ଓ ଅଧ୍ୟାପକମାନଙ୍କୁ ଏହି କାର୍ଯ୍ୟରେ ନିୟୋଜିତ କରିଛନ୍ତି।
ସୂଚନା ଅନୁସାରେ, ଏସ୍.ପି. ଅଫିସ୍, ଟ୍ରାଫିକ ପୋଲିସ ଅଫିସ୍, ପାନ୍ଥନିବାସ, ଡି.ଆଇ.ଜି. ଅଫିସ, ପୋଲିସ ଲାଇନ୍ ହାଇସ୍କୁଲ, ସର୍କିଟ୍ ହାଉସ୍. ପ୍ରେସ୍ କ୍ଲବ୍, ଜିଲ୍ଲାପାଳଙ୍କ କାର୍ଯ୍ୟାଳୟ, ଜିଲ୍ଲା ଜଜଙ୍କ ବାସଭବନ, ଏଫ୍. ଏମ୍. କଲେଜ, ଜିଲ୍ଲା ସ୍କୁଲ, ଜିଲ୍ଲା କାରାଗାର, ପବ୍ଲିକ ହାଇସ୍କୁଲ, ତହସିଲଦାରଙ୍କ ବାସଭବନ, ଉପଜିଲ୍ଲାପାଳ କାର୍ଯ୍ୟାଳୟ ଓ ଡି.ଆର୍.ଡି.ଏ. ଅଫିସ୍ ପାଚେରିରେ ପେଣ୍ଟିଂ କରାଯିବ।
ଆଗାମୀ ସପ୍ତାହକ ମଧ୍ୟରେଏହା ଶେଷ ହେବ ବୋଲି କୁହାଯାଇଛି।
ଏ ସମ୍ପର୍କରେ ଆର୍ଟ ଏଣ୍ଡ୍ କ୍ରାଫ୍ଟ୍ କଲେଜ ଅଧ୍ୟକ୍ଷ ତଥା ବରିଷ୍ଠ ଚିତ୍ରଶିଳ୍ପୀ ନିକୁଞ୍ଜ ବିହାରୀ ଦାସ କହିଛନ୍ତି ଯେ, ଏହାଦ୍ବାରା ସହରର ସୌନ୍ଦର୍ଯ୍ୟକରଣ ସାଙ୍ଗକୁ ଛାତ୍ରଛାତ୍ରୀ ସର୍ବସାଧାରଣରେ ଚିତ୍ର ଆଙ୍କିବାର ଅଭିଜ୍ଞତା ସାଉଁଟୁଛନ୍ତି।
ବିଭିନ୍ନ ଅଫିସ୍ ପାଚେରିରେ ସଂପୃକ୍ତ ଅଫିସ୍ ସଂପର୍କିତ ଥିମ୍ ଅନୁସାରେ ଚିତ୍ର ଅଙ୍କାଯିବା ସ୍ଥିର କରାଯାଇଥିବା ବେଳେ ମୁଖ୍ୟତଃ କ୍ୟାରିୟର୍ କାଉନସେଲିଂ ସମ୍ବନ୍ଧିତ ଚିତ୍ର କରାଯାଉଛି।
ଏହି କ୍ରମରେ ଫକୀରମୋହନ କଲେଜ ପ୍ରାଚୀରରେ କଥାସମ୍ରାଟ୍ ଫକୀରମୋହନଙ୍କ ଚିତ୍ର ଓ ତାଙ୍କ ଗଳ୍ପ ଗ୍ରନ୍ଥର ଚିତ୍ର ଅଙ୍କାଯିବାକୁ ସ୍ଥିର ହୋଇଛି।
ଏବେ ପର୍ଯ୍ୟଟନ ଋତୁ ଆସି ଯାଇଥିବା ବେଳେ ଜିଲ୍ଲା ପ୍ରଶାସନ ଓ ପୌରସ ̊ସ୍ଥା ପକ୍ଷରୁ ସହରର ମୁଖ୍ୟରାସ୍ତାରେ ରହିଥିବା ସରକାରୀ ଅଫିସର ପାଚେରିଗୁଡ଼ିକୁ ଏହିପରି ଆକର୍ଷଣୀୟ ଢଙ୍ଗରେ ଚିତ୍ରିତ କରାଯାଉଛି।
ପୁଲିସଲାଇନ୍ ଛକରୁ ଆଜିମାବାଦ ଛକ, ଷ୍ଟେସନ ଛକରୁ ଏଡ଼ିଏମ ଛକ, ଫାଣ୍ତି ଛକରୁ ଜିଲ୍ଲାପାଳଙ୍କ କାର୍ଯ୍ୟାଳୟ ଯାଏଁ ରହିଥିବା ବିଭିନ୍ନ ସରକାରୀ କାର୍ଯ୍ୟାଳୟ ଓ ସରକାରୀ ଗୃହର ପାଚେରିଗୁଡ଼ିକରେ ଚନ୍ଦନେଶ୍ବର, ଭୂଷଣ୍ତେଶ୍ବର, କ୍ଷୀରଚୋରା, ପଞ୍ଚୁଲିଙ୍ଗେଶ୍ବର, ନୀଳଗିରି ରାଜପ୍ରାସାଦ, ଇଞ୍ଚୁଡ଼ି ଲବଣ ସତ୍ୟାଗ୍ରହର ସହିଦ୍ ସ୍ମୃତିପୀଠ ଆଦି ପ୍ରମୁଖ ପର୍ଯ୍ୟଟନ ସ୍ଥଳୀ, ଶିକ୍ଷାନୁଷ୍ଠାନର ପାଚେରିଗୁଡ଼ିକରେ କ୍ୟାରିୟର କାଉନେସେଲି ̊, ଆଇଜିଙ୍କ କାର୍ଯ୍ୟାଳୟ ପାଚେରିରେ ବାଲେଶ୍ବରର ପ୍ରାଚୀନ ନୌବାଣିଜ୍ୟ ଓ ଚାନ୍ଦିପୁର କ୍ଷେପଣାସ୍ତ୍ର ଘାଟି, ସର୍କିଟ ହାଉସ୍ ପାଚେରିରେ ଆଦିବାସୀ କଳା, ସ ̊ସ୍କୃତି ଓ ପରମ୍ପରା, ଟ୍ରାଫିକ ଥାନା ପାଚେରିରେ ଟ୍ରାଫିକ୍ ସଚେତନତା ବାର୍ତ୍ତା, ଡିଆରଡିଏ କାର୍ଯ୍ୟାଳୟରେ ସ୍ବଚ୍ଛ ପରିବେଶ, ଜଳ ସଂରକ୍ଷଣ, ମହିଳା ସଶକ୍ତିକରଣ ସହ ଭଳିକିଭଳି ସଚେତନତା ବାର୍ତ୍ତାର ଚିତ୍ର କାନ୍ଥରେ ବାଲେଶ୍ବର ତଥା ଓଡ଼ିଶାବାସୀଙ୍କ ସା ̊ସ୍କୃତିକ ଜୀବନ ଯାତ୍ରାର ଅନେକ ଗାଥା ବଖାଣୁଛି।
ବାଲେଶ୍ବର ଚାରୁ ଓ କାରୁକଳା ମହାବିଦ୍ୟାଳୟର ଛାତ୍ରଛାତ୍ରୀମାନଙ୍କୁ ୧୨ଟି ଦଳରେ ଭାଗ କରାଯାଇ ସହରର ଅଲଗା ଅଲଗା ସ୍ଥାନରେ ସେମାନଙ୍କୁ ରଙ୍ଗତୂଳୀର କମାଲ୍ ଦେଖାଇବାର ସୁଯୋଗ ଦିଆଯାଇଛି।
ଆମ୍ବକୁଦଚି- ଯେଉଁ ଗାଁର ସବୁ ଯୁବକ ସୈନିକ ହେବାକୁ ଚାହାନ୍ତି (ବିଶେଷ )
ବାଲେଶ୍ବର, ନଭେମ୍ବର ୭ (ଲୋକାଲ ୱାୟାର): ୨୦୦୮ ମସିହାରେ ଯେତେବେଳେ ବସ୍ତା ବ୍ଲକ୍ ରଘୁନାଥପୁର ପଞ୍ଚାୟତ ଅନ୍ତର୍ଗତ ଆମ୍ବକୁଦଚି ଗାଁର ଅନ୍ତର୍ଯ୍ୟାମୀ ବାରିକ ସି.ଆର୍.ପି.ଏଫ୍.ରେ ସାମିଲ ହେବାକୁ ମନୋନୀତ ହେଲେ, ତା ପରଠାରୁ ଯେମିତି ଏହି ଗାଁର ଯୁବକମାନଙ୍କ ସ୍ବପ୍ନ ବଦଳିଗଲା।
ଅନ୍ତର୍ଯ୍ୟାମୀଙ୍କ ଏହି ସଫଳତାରେ ଅନୁପ୍ରାଣିତ ହୋଇ ଗାଁର ସବୁ ଯୁବକ ସେନା ବାହିନୀ କିମ୍ବା ସେଭଳି ଅନ୍ୟ ଅନ୍ୟ ବିଭାଗରେ ସାମିଲ ହେବାର ପ୍ରୟାସ ଆରମ୍ଭ କରିଦେଲେ।
ଏହି ଧାରା ବର୍ତ୍ତମାନ ବି ଚାଲି ରହିଛି ଏବଂ ଏହି ୧୧ ବର୍ଷ ଭିତରେ ଗାଁର ୧୪ ଜଣ ଯୁବକ ସେନା ବାହିନୀ, ସିଆରପିଏଫ୍, ବିଏସ୍ଏଫ୍ ଏବଂ ଓ.ଏସ୍.ଏ.ପି.ରେ ସାମିଲ ହୋଇସାରିଛନ୍ତି।
ପ୍ରତିଦିନ ସକାଳ ହେଲେ ଗାଁର ଯୁବକମାନେ ସେମାନଙ୍କ ପ୍ରସ୍ତୁତି ଆରମ୍ଭ କରିଦିଅନ୍ତି।
ସ୍ଥାନୀୟ ସ୍କୁଲ ପଡ଼ିଆରେ କିଏ ଦୌଡୁଥାନ୍ତି ତ ଆଉ କିଏ ରଶି ଧରି ଚଢ଼ିବା ଅଭ୍ୟାସ କରୁଥାନ୍ତି- ଏଭଳି ଦୃଶ୍ୟ ସବୁଦିନ ସକାଳେ ଦେଖିବାକୁ ମିଳେ।
ଯେଉଁ ୧୪ ଜଣ ସଫଳତା ପାଇଛନ୍ତି, ସେମାନେ ଗାଁକୁ ଆସିଥିଲେ ଏମାନଙ୍କ ଲାଗି ପ୍ରଶିକ୍ଷକ ସାଜନ୍ତି।
ଆମ୍ବକୁଦଚି ଗାଁରେ ୫୭୦ ପରିବାର ରହୁଥିବାବେଳେ ପ୍ରାୟ ସମସ୍ତେ ଚାଷବାସ କରି ଜୀବିକା ନିର୍ବାହ କରିଥାନ୍ତି ଆଉ ସବୁ ପରିବାରର ଯୁବକମାନଙ୍କର ଲକ୍ଷ୍ୟ, ସୈନିକ କିମ୍ବା ସେଭଳି ଯବାନଟିଏ ହୋଇ ଦେଶକୁ ସୁରକ୍ଷା ଦେବା।
"ଅନ୍ତର୍ଯ୍ୟାମୀ ଚାକିରି ପାଇବା ପରେ ଗାଁର ସମସ୍ତେ ପ୍ରଭାବିତ ହେଲେ ଏବଂ ପ୍ରତିବର୍ଷ ଜଣେ ଦୁଇ ଜଣ ଚାକିରି ମଧ୍ୟ ପାଉଛନ୍ତି ଆଉ ଏହାରି ଭିତରେ ଆମ ଗାଁରୁ ୧୪ ଜଣ ଯବାନ ବାହାରିଲେଣି" ବୋଲି ଗର୍ବର ସହ କହନ୍ତି ଗାଁର ଜ୍ୟୋତିର୍ମୟ ପଣ୍ଡା।
ଜ୍ୟୋତିର୍ମୟ ଆହୁରି କହିଛନ୍ତି ଯେ, ଯେଉଁମାନେ ଚାକିରି ପାଇସାରିଛନ୍ତି, ସେମାନେ ଗାଁର ଯୁବକମାନଙ୍କୁ ଶାରୀରିକ ଭାବେ ଫିଟ୍ ରହିବା ଲାଗି ଟିପ୍ସ ଦେବା ସହ ଏଦିଗରେ ଉତ୍ସାହିତ ବି କରିଆସୁଛନ୍ତି।
ଭୋର ୪ଟାରୁ ଗାଁର ଯୁବକମାନେ ଉଠି ସ୍କୁଲ ପଡ଼ିଆରେ ଶରୀରଚର୍ଯ୍ୟା ଆରମ୍ଭ କରିଦିଅନ୍ତି। ଏହା କେବଳ ଚାକିରି ପାଇଁ ଦରକାର ତାହା ନୁହେଁ, ଶାରୀରିକ ଶକ୍ତି ଓ ଏକାଗ୍ରତା ପାଇଁ ମଧ୍ୟ ଆବଶ୍ୟକ ବୋଲି ଆଉ ଜଣେ ଗ୍ରାମବାସୀ ଅଜୟ ଜେନା କହିଛନ୍ତି।
ଅଜୟଙ୍କ ସୂଚନା ଅନୁସାରେ, ଏବେ ଆମ୍ବକୁଦଚି ଗାଁର ୫୦ ଜଣ ଯୁବକ ସେନା ବାହିନୀ ବା ସେଭଳି ବିଭାଗରେ ଚାକିରି ପାଇଁ ଆଶାୟୀ ଅଛନ୍ତି ଓ ପ୍ରସ୍ତୁତ ବି ହେଉଛନ୍ତି।
ବାଲେଶ୍ବର, ନଭେମ୍ବର ୪ (ଲୋକାଲ ୱାୟାର): ପ୍ରସିଦ୍ଧ ଶୈବକ୍ଷେତ୍ର ପଞ୍ଚଲିଙ୍ଗେଶ୍ବର ପ୍ରତି ଅଧିକରୁ ଅଧି୍କ ପର୍ଯ୍ୟଟକଙ୍କୁ ଆକର୍ଷିତ କରିବା ଲାଗି ଜିଲ୍ଲା ପ୍ରଶାସନ ସୁରକ୍ଷା ସଂପର୍କିତ କେତେକ ଗୁରୁତ୍ବପୂର୍ଣ୍ଣ ନିଷ୍ପତ୍ତି ନେଇଥିବା ସୂଚନା ମିଳିଛି।
ଗତ ସପ୍ତାହରେ ପାର୍କିଂ ଫିକୁ ନେଇ ପଞ୍ଚଲିଙ୍ଗେଶ୍ବର ଦର୍ଶନ ଲାଗି ଯାଇଥିବା ଯାଜପୁରର ଏକ ପରିବାର ଉପରେ ଆକ୍ରମଣ ହୋଇଥିଲା।
ଏହାକୁ ଦୃଷ୍ଟିରେ ରଖି ରବିବାର ଜିଲ୍ଲାପାଳ କେ. ସୁଦର୍ଶନ ଚକ୍ରବର୍ତ୍ତୀ ଏକ ଉଚ୍ଚସ୍ତରୀୟ ବୈଠକ ଡାକି ପର୍ଯ୍ୟଟନକ୍ଷେତ୍ରରେ ସୁରକ୍ଷା ବ୍ୟବସ୍ଥା ଉପରେ ଜୋର୍ ଦେଇଛନ୍ତି।
ପାର୍କିଂ ଫି ୨୪ ଘଣ୍ଟା ପାଇଁ ବୈଧ କରିବା ସାଙ୍ଗକୁ ପୁଲିସ ପାଟ୍ରୋଲିଂ ବଢ଼ାଇବା ଉପରେ ବୈଠକରେ ଗୁରୁତ୍ବ ଦିଆଯାଇଛି।
ସେହିପରି ପାନୀୟ ଜଳ, ଆଲୋକ ବ୍ୟବସ୍ଥା ଓ ଅନ୍ୟ ବନ୍ଦୋବସ୍ତ ଉପରେ ମଧ୍ୟ ବୈଠକରେ ଆଲୋଚନା ହୋଇଛି।
ବୈଠକରେ ନୀଳଗିରି ବିଧାୟକ ସୁକାନ୍ତ ନାୟକ ଓ ଜିଲ୍ଲା ପର୍ଯ୍ୟଟନ ଅଧିକାରୀ ଗଗନ ସାହୁଙ୍କ ସମେତ ବିଭିନ୍ନ ବିଭାଗୀୟ ଅଧିକାରୀ ସାମିଲ ହୋଇଥିଲେ।
ବାଲେଶ୍ବର, ଅକ୍ଟୋବର ୩୦ (ଲୋକାଲ ୱାୟାର): ପଞ୍ଚଲିଙ୍ଗେଶ୍ବରରେ ପର୍ଯ୍ୟଟକଙ୍କୁ ଆକ୍ରମଣ ମାମଲାରେ ପୁଲିସ ଦୁଇ ଜଣଙ୍କୁ ଗିରଫ କରିଥିବା ବୁଧବାର ସୂଚନା ମିଳିଛି।
ଦୁଇ ଅଭିଯୁକ୍ତ ହେଲେ କମଳାକାନ୍ତ ପରିଡ଼ା ଓ ନିରଞ୍ଜନ ବେହେରା।
ଏହି ଘଟଣାରେ ସଂପୃକ୍ତ ଥିବା ଆହୁରି ଚାରି ଜଣ ଫେରାର୍ ଥିବାବେଳେ ପୁଲିସ ସେମାନଙ୍କୁ ଖୋଜୁଛି।
ପୁଲିସର କହିବା ଅନୁସାରେ, ଯାଜପୁର ଜିଲ୍ଲାର ଏକ ପରିବାର ପଞ୍ଚଲିଙ୍ଗେଶ୍ବର ଦର୍ଶନ ପାଇଁ ଆସିଥିବାବେଳେ ପାର୍କିଂ ଫିକୁ ନେଇ ଅଭିଯୁକ୍ତଙ୍କ ସହ ସେମାନଙ୍କର ବଚସା ହୋଇଥିଲା।
ଏହାକୁ ନେଇ ଉତ୍ୟକ୍ତ ହୋଇ ଅଭିଯୁକ୍ତମାନେ ପରିବାର ସଦସ୍ୟଙ୍କୁ ଗୋଡ଼ାଇ ଗୋଡ଼ାଇ କାଠ ଫାଳିଆରେ ଆକ୍ରମଣ କରିଥିଲେ।
ଏହାର ଭିଡିଓ ମଧ୍ୟ ସୋସିଆଲ୍ ମିଡିଆରେ ଭାଇରାଲ୍ ହୋଇଥିଲା।
ଏଥିରେ ଦୁଇ ଜଣ ମହିଳାଙ୍କ ସମେତ ୬ ଜଣ ଆହତ ହୋଇଥିଲେ।
ଏନେଇ ପର୍ଯ୍ୟଟକମାନେ ମାମଲା ରୁଜୁ କରିବା ପରେ ପୁଲିସ ଦୁଇ ଜଣଙ୍କୁ ଗିରଫ କରି ଅନ୍ୟ ଚାରି ଜଣଙ୍କୁ ଖୋଜୁଛି।
ବାଲେଶ୍ବର, ଅକ୍ଟୋବର ୧୪ (ଲୋକାଲ ୱାୟାର): ଡାକ୍ତରଙ୍କ ଅବହେଳା ଯୋଗୁଁ ଜଣେ ମହିଳା ମୃତଶିଶୁକୁ ଜନ୍ମଦେବା ନେଇ ସଂପୃକ୍ତ ମହିଳାଙ୍କ ପରିବାରଲୋକ ଟାଉନ ଥାନାରେ ଅଭିଯୋଗ କରିଛନ୍ତି।
ସୂଚନା ଅନୁସାରେ, ସଦର ଥାନା ଅନ୍ତର୍ଗତ ସକୁଲପୁରର ସୁମନ ଗିରି ଶନିବାର ରାତିରେ ଜିଲ୍ଲା ମୁଖ୍ୟ ଚିକିତ୍ସାଳୟରେ ଭର୍ତ୍ତି ହୋଇଥିଲେ।
ତେବେ ରାତିରେ ଗର୍ଭ ଯନ୍ତ୍ରଣା ବେଳେ ଡାକ୍ତର ବା ନର୍ସ କେହି ଉପସ୍ଥିତ ନଥିଲେ ଓ ରବିବାର ସକାଳେ ସେ ଏକ ମୃତ ଶିଶୁକନ୍ୟାକୁ ଜନ୍ମ ଦେଇଥିବା ମହିଳାଙ୍କ ସ୍ବାମୀ ଅଭିଯୋଗ କରିଛନ୍ତି।
ଘଟଣାକୁ ନେଇ ଡାକ୍ତରଖାନା ପରିସରରେ ଉତ୍ତେଜନା ସୃଷ୍ଟି ହୋଇଥିବାବେଳେ ଏହାର ତଦନ୍ତ ଲାଗି ମେଡିକାଲ୍ କର୍ତ୍ତୃପକ୍ଷ ଏକ ଚାରିଜଣିଆ କମିଟି ଗଠନ କରିଛନ୍ତି।
ବାଲେଶ୍ବର, ଅକ୍ଟୋବର ୪ (ଲୋକାଲ ୱାୟାର): ବାଲେଶ୍ବର ଜିଲ୍ଲାପାଳଙ୍କ ଅଫିସ୍ ଆଗରେ ଏସ୍.ପି. ରାଙ୍କରେ ଅବସର ନେଇଥିବା ଜଣେ ପୂର୍ବତନ ପୁଲିସ ଅଧିକାରୀ ଜୋତା ପଲିସ୍ କରୁଥିବାର ଦୃଶ୍ୟକୁ ନେଇ ସହରରେ ଚର୍ଚ୍ଚା ଜୋର୍ ଧରିଛି।
୧୯୭୫ରେ ପୁଲିସ ଏସ୍.ଆଇ ଭାବେ ଯୋଗ ଦେଇ ଫେବ୍ରୁଆରୀ ୨୦୧୦ରେ ଭିଜିଲାନ୍ସ ଏସ୍.ପି. ପଦବୀରୁ ଅବସର ନେଇଥିବା ଉଜ୍ଜ୍ବଳ କୁମାର ବ୍ରହ୍ମା ଜିଲ୍ଲାପାଳଙ୍କ ଅଫିସ୍ ଆଗରେ ଏକ ଗଛ ତଳେ ବସି ଗୁରୁବାର ଜୋତା ପଲିସ୍ କରୁଥିବା ଦେଖିବାକୁ ମିଳିଥିଲା।
ସେ ପୁଲିସ ହୁଅନ୍ତୁ ବା, ଶିକ୍ଷକ, ଡାକ୍ତର ହୁଅନ୍ତୁ ବା ନେତା- ସମସ୍ତଙ୍କର ନୈତିକ ଅଧୋପତନ ଘଟିବାରେ ଲାଗିଥିବାବେଳେ ସାଧାରଣ ଜନତା ତାର ହକ୍ ପାଉନାହିଁ, ବରଂ କର୍ମଚାରୀଙ୍କ ଦରମା ବଢ଼ି ଚାଲିଛି। ଏଥିପାଇଁ ଲୋକଙ୍କୁ ତଥା ସରକାରୀ କର୍ମଚାରୀଙ୍କୁ ସଚେତନ କରିବା ଲାଗି ସେ ଜୋତା ପଲିସ୍ କରିଥିବା ଉଜ୍ଜ୍ବଳ କୁମାର କହିଛନ୍ତି।
ଏହା ପୂର୍ବରୁ ବୁଧବାର ଗାନ୍ଧୀ ଜୟନ୍ତୀ ଦିନ ସହରର ସହଦେବଖୁଣ୍ଟା ମଡେଲ୍ ପୁଲିସ୍ ଷ୍ଟେସନ୍ ଆଗରେ ଉଜ୍ଜ୍ବଳ କୁମାର ଏନେଇ ଲୋକଙ୍କୁ ସଚେତନ କରିଥିଲେ।
ଲୋକଙ୍କୁ ସେମାନଙ୍କ ନ୍ୟାର୍ଯ୍ୟ ଅଧିକାର ସଂପର୍କରେ ସଚେତନ କରିବା ଲାଗି ଆଗାମୀ ଦିନରେ ମଧ୍ୟ ତାଙ୍କ ଅଭିଯାନ ଚାଲୁ ରହିବ ବୋଲି ଉଜ୍ଜ୍ବଳ କୁମାର କହିଛନ୍ତି।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
